recursal/SuperWikiNEXT-32B huggingface dataset:
جزیرہ نما اسکینڈے نیویا، فروری 2003ء میں مصنوعی سیارے سے لی گئی تصویر
شمالی یورپ کے ممالک ڈنمارک، سویڈن اور ناروے کو مجموعی طور پر **اسکینڈے نیویا**  کہا جاتا ہے۔ یہ ممالک بشمول شمالی بحر اوقیانوس کا جزیرہ آئس لینڈ ملتی جلتی زبانوں اور ثقافتوں کے حامل ہیں۔

اسکینڈے نیویا کا شمالی اور مغربی حصہ بہت زیادہ کٹا پھٹا اور پہاڑی ہے جبکہ جنوب میں زمین زیادہ ہموار ہے اور گلیشیروں کی بدولت انتہائی زرخیز بھی ہے۔ فن لینڈ، ناروے اور سویڈن کا بیشتر حصہ گھنے جنگلات پر مشتمل ہے۔

آئس لینڈ دنیا کے سب سے زیادہ آتش فشانی علاقوں میں سے ایک ہے اور اندازہً اس جزیرے پر 200 آتش فشاں ہے۔ ناروے میں کئی وسیع وادیاں ہیں جنہیں "فورڈ" (Fjord) کہا جاتا ہے جبکہ سویڈن اور فن لینڈ میں ہزاروں کی تعداد میں جھیلیں ہیں۔ یہ وادیاں اور جھیلیں آخری برفانی عہد (انگریزی: Last Ice age) میں برف کے پگھلنے کے باعث وجود میں آئیں۔

زراعت
-----

جنوبی ڈنمارک اور سویڈن زرعی اعتبار سے علاقے میں سب سے زیادہ پیداواری علاقے ہیں جہاں کی اہم پیداوار گندم، جو اور آلو ہیں جبکہ سؤر اور دودھ دینے والے جانور بھی پالے جاتے ہیں۔ جنوبی ناروے اور آئس لینڈ میں بھیڑوں کو پالنا اہم ترین صنعت ہے۔

ماحولیاتی مسائل
---------------

شمالی یورپ کا یہ علاقہ براعظم کے دیگر علاقوں کی بنسبت صنعتی آلودگی سے کہیں زیادہ متاثر ہو رہا ہے۔ آلودہ ہوائیں شمال کا رخ کرتی ہیں اور بارش کے ساتھ مل کر "تیزابی بارش" کا سبب بنتی ہیں۔ جو جنگلات اور جھیلوں کو آلودہ اور نباتات اور حیوانات کو تباہ کر رہا ہے۔

|  |  |
| --- | --- |
|  | ویکی ذخائر پر **اسکینڈینیویا** سے متعلق سمعی و بصری مواد ملاحظہ کریں۔ |
**آر ٹی پی سی آر** (انگریزی: Reverse transcription polymerase chain reaction) ایک مطبی جانچ طریقہ جو اگر چیکہ سو فی صد کسی وائرس جانچنے میں کامیاب نہیں ہے، تاہم کورونا وائرس اور دیگر کچھ امراض کی جانچ میں اس کا کثرت سے استعمال کیا جا رہا ہے۔

بڑھتی اہمیت
-----------

آر ٹی پی سی آر کا امتحان جدید دور میں ہوائی سفر، بین الممالک دوروں اور کثیر افرادی اجتماعات کے لیے لازمی قرار دیے گئے ہیں۔ یہ معائنے کی میعاد کہیں 24 کھنٹے، کہیں 48 گھنٹے تو کہیں 72 گھنٹے پہلے کروانا لازمی قرار دیے گئے ہیں۔

* بھارت کی مرکزی وزارتِ صحت نے کنبھ میلے 2021ء کے دوران کووڈ انیس کو پھیلنے سے روکنے کی خاطر احتیاطی اقدامات کے سلسلے میں معیاری ضابطے جاری کیے۔ اِن کے مطابق اتراکھنڈ سرکار عقیدت مندوں کے اندراج اور لازمی طبی صداقت نامے پر نظر بنائے ہوئے تھی۔ہری دوار میں جاری کنبھ میلے میں اُن عقیدت مندوں کو ہی جانے کی اجازت ملی، جن کے پاس آر ٹی پی سی آر کی منفی رپورٹ تھی اور یہ جانچ کنبھ میلے میں آنے سے پہلے کے 72 گھنٹے کے اندر اندر کی گئی تھی۔

غلط منفی رپورٹوں کا افشا
------------------------

مارچ اور اپریل 2021ء کے آس پاس دنیا کے کئی حصوں میں کورونا وائرس کی نئی اقسام (ویرینٹ / اسٹرین) کی خبریں ملی ہیں جو سابقہ وائرس سے قدرے یا بہت زیادہ مختلف بتائی گئی ہیں۔ بھارت، فرانس اور فن لینڈ میں بھی ایسی رپورٹیں سامنے آئی ہیں جن میں نو در یافت وائرس کی مطبی جانچ سے بچنے کی اطلاعات ملی ہیں۔ ایک رپورٹ میں کہا گیا تھا کہ فرانس کے بریتانیہ علاقے میں مارچ کے مہینے میں کورونا کا نئی قسم ملی جو پی سی آر ٹیسٹ کی گرفت میں نہیں آئی۔ دوسری طرف محکمہ صحت کے امریکی ادارہ ایف ڈی اے نے مشورہ دیا ہے کہ اگر آپ کی ٹیسٹ رپورٹ منفی بھی آتی ہے تب بھی آپ کو اپنا پورا دھیان رکھنا چاہیے کیوں کہ نو دریافت اقسام کی صحیح کیفیت کا ہنوز تصففیہ نہیں کیا جا سکتا ہے۔

مزید دیکھیے
-----------

* کورونا وائرس

حوالہ جات
---------

1. ↑  نوول کورونا وائرس کی جانچ کے لیے نیا کفایتی ٹیسٹ تیار کیا گیا
2. ↑  "کمبھ میلے میں جانے والوں کے لیے آر ٹی-پی سی آر ٹسٹ کی نیگیٹو رپورٹ لازمی"۔ 17 اپریل 2021 میں اصل سے آرکائیو شدہ۔ اخذ شدہ بتاریخ 17 اپریل 2021  الوسيط `|url-status=` تم تجاهله (معاونت)
3. ↑  کیاکورونا وائرس کی نئی قسم پی سی آر ٹیسٹ کو دھوکا دینے کی صلاحیت رکھتی ہے؟
انگریزی: Receptors

عصبی نظام کے وہ اعضاء جو ماخذات قبول کرتے ہیں۔ یہ **آخذات** یا **حاصلات** (واحد: حاصلہ )ایک حسی عضو کا حصہ ہوتے ہیں اور جس حسی عضو سے وہ تعلق رکھتے ہیں اس حس سے متعلق مہیج سے متاثر ہوتے ہیں اور عصبی نظام اس کو قبول کرتا ہے۔ عام طور سے ان کی مندرجہ ذیل قسمیں ہیں :

(الف) حرارتی آخذات
------------------

یہ آخذات جلد میں ہوتے ہیں اور حرارتی مہیجات سے متاثر ہوتے ہیں۔

(ب)کیمیائی آخذات
----------------

ناک اور منہ کو کیمیائی آخذات کہا جاتا ہے کیونکہ یہ کیمیائی عمل کے ذریعے مہیجات وصول کرتے ہیں۔

(ج) میکانکی آخذات
-----------------

کان کو میکانکی آخذات کہا جاتا ہے۔

(د) روشنی کے آخذات
------------------

یہ آخذات باقی کے آخذات سے مختلف ہیں اور خلیوں میں اس کیمیائی مادہ کیوجہ سے پیدا ہوتے ہیں جو روشنی سے متاثر ہوتا ہے۔

### بیرونی (Extroceptors)

انھیں برآخذات بھی کہتے ہیں۔ یہ وہ آلاتِ حس ہیں جو جسم کے مختلف حصوں کے سروں پر واقع ہوتے ہیں۔ یہ خارجی دنیا سے مہیجات وصول کرتے ہیں۔ ان میں آنکھ، کان، ناک، جلد وغیرہ شامل ہں۔ ان آلاتِ حس کے بیرونی حصے حساس نہیں ہوتے بلکہ وہ اندرونی حساس حصوں کی حفاظت کرتے ہیں۔ انکا کام مہیجات وصول کرنا اور انھیں اندرونی حساس اعضاء تک پہنچانا ہوتا ہے۔

### اندرونی (Instroceptors)

انھیں درآخذات بھی کہتے ہیں۔ یہ وہ آخذات ہیں جو اندرونی بدن سے مہیجات وصول کرتے ہیں۔ یہ ہمیں زندگی کی بنیادی فعلیات سے آگاہ کرتے ہیں۔ مثلاً تنفس، دوران خون، بھوک پیاس وغیرہ۔ یہ جن آلات سے تعلق رکھتے ہیں ان میں دل، جگر، آنتیں معدہ شامل ہیں۔

### درعضلہ (Proprioceptors)

یہ خود آخذات بھی کہلاتے ہیں۔ یہ وہ آلاتِ حس ہیں جو عضلات، رباطات اور جوڑوں میں واقع ہوتے ہیں۔ یہ ہاتھ پاؤں، سر اور جسم کے دوسرے اعضاء کی حرکات سے متاثر ہوتے ہیں۔
**آرتھر جان رچرڈسن** (پیدائش: 24 جولائی 1888ء سیون ہل، کلیئر، جنوبی آسٹریلیا) | (وفات: 23 دسمبر 1973ء سیمفور، ایڈیلیڈ، جنوبی آسٹریلیا، ) ایک آسٹریلوی ٹیسٹ کرکٹ کھلاڑی تھا جس نے نو ٹیسٹ میچ کھیلے۔

### کیریئر

وہ دیہی جنوبی آسٹریلیا کے کلیئر میں پیدا ہوئے، رچرڈسن نے سیون ہلز کرکٹ کلب کے لیے کرکٹ کھیلنا شروع کی اور جب 1911/12ء کے سیزن سے قبل کلب کو ختم کر دیا گیا تو وہ کیبوں گا کرکٹ کلب میں منتقل ہو گئے اور اسٹینلے کرکٹنگ ایسوسی ایشن کی بیٹنگ اور باؤلنگ اوسط دونوں میں سرفہرست رہے۔ 92.20 کی اوسط پر 738 رنز بنائے اور 8.00 کی اوسط سے 40 وکٹیں حاصل کیں انھوں نے 1924-25ء میں دورہ کرنے والی انگلش ٹیم کے خلاف چار ٹیسٹ کھیلے اور 1926ء میں انگلینڈ کا دورہ کیا، پانچوں ٹیسٹ کھیلے اور لیڈز میں تیسرے ٹیسٹ میں سنچری بنائی

### تعارف

آرتھر رچرڈسن ان چند آسٹریلوی باشندوں میں سے ایک تھے جو تماشوں سے کھیلتے تھے۔ انھوں نے جنوبی آسٹریلیا کے لیے اول درجہ کرکٹ کھیلی، زیادہ تر بطور اوپننگ بلے باز اور آف اسپن بولر، 1918-19ء سے 1926-27ء تک۔ اپنے آخری سیزن میں اس نے 67.44 پر 607 رنز بنا کر جنوبی آسٹریلیا کو شیفیلڈ شیلڈ جیتنے میں مدد کی، جس میں کوئنز لینڈ کے خلاف 232 رنز کی اننگز بھی شامل تھی۔ اکتوبر 1927ء میں انھیں ویسٹرن آسٹریلین کرکٹ ایسوسی ایشن نے دو سالہ معاہدے کے لیے بطور اسٹیٹ کوچ مقرر کیا اور انھوں نے 1927-28ء سے 1929-30ء تک مغربی آسٹریلیا کے لیے چند فرسٹ کلاس میچز کھیلے۔ 1922-23ء میں ایم سی سی کے خلاف جنوبی آسٹریلیا کے لیے کلاس اسکور 280 رنز 242 منٹ میں بنائے، جب وہ آسٹریلیا میں لنچ سے قبل سنچری بنانے والے پہلے شخص بن گئے۔ان کی بہترین باؤلنگ 1926ء میں آکسفورڈ یونیورسٹی کے خلاف میچ میں سامنے آئی جب انھوں نے 28 رن پر 6 اور 36 رن پر 5 دیے۔ رچرڈسن نے 1930ء کی دہائی میں لنکاشائر لیگ میں بیک اپ اور برنلے کرکٹ کلبوں کے لیے کھیلا۔ ٹوڈمورڈن کرکٹ کلب کے گراؤنڈ میں اپنے پہلے میچ میں رچرڈسن اس منظر سے اتنا متاثر ہوا کہ اس نے ٹوڈمارڈن کے کھلاڑی فریڈ روٹ کو اپنی باؤلنگ رن اپ میں روک دیا تاکہ وہ اس منظر کی تعریف کر سکے۔ انھوں نے 1929ء میں لنکا شائر لیگ کے سیزن میں 1193 رنز کے ساتھ سب سے زیادہ رنز بنانے کا ریکارڈ قائم کیا، جسے بعد میں ویسٹ انڈیز کے کھلاڑی ایورٹن ویکس نے پیچھے چھوڑ دیا۔

### کوچنگ

وہ 1930ء میں جنوبی آسٹریلیا کرکٹ ایسوسی ایشن کی کوچنگ میں واپس جنوبی آسٹریلیا آئے جبکہ جنوبی افریقہ اور ویسٹ انڈیز میں بھی کوچنگ کی۔ 1935ء میں، کوئنز رائل کالج، پورٹ آف اسپین میں کوچنگ کے دوران، رچرڈسن نے ویسٹ انڈیز اور دورہ کرنے والی انگلش ٹیم کے درمیان دو ٹیسٹ میچوں میں بطور امپائر خدمات انجام دیں۔ انھوں نے 1936-37ء میں شیفیلڈ شیلڈ کے کئی میچوں میں امپائرنگ بھی کی یہ گمان بھی کیا جاتا ہے کہ شاید آرتھر رچرڈسن کا وک رچرڈسن سے کوئی تعلق ہو ایسا نہیں ہے، جو آسٹریلیا اور جنوبی آسٹریلیا کی ٹیموں میں ان کے ہم عصر ہیں۔ انھوں نے ایک ہی میچ میں اپنی اول درجہ کرکٹ شروع کی اور چھ سال بعد ایک ساتھ ان کے ٹیسٹ میچ کا آغاز ہوا۔

### انتقال

آرتھر رچرڈسن 23 دسمبر 1973ء سیمفور، ایڈیلیڈ، جنوبی آسٹریلیا میں اس دنیا سے رخصت ہوئے۔ ان کی عمر 85 سال 152 دن تھی۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* ٹیسٹ کرکٹ ایمپائرز کی فہرست

حوالہ جات
---------

1. ↑
2. ↑
3. ↑
4. ↑
اصطباغی فرقے کا ایک گرجا گھر
**اصطباغی/بپتسماوی کلیسیا** یا **باپٹسٹ چرچ** ان مسیحیوں کا فرقہ جو یہ مانتے ہیں کہ بپتسمہ ان کو دینا چاہیے جو خدا اور یسوع مسیح پر کامل ایمان رکھتے ہوں اور ان کی نظر میں بچوں کا بپتسمہ نہیں ہوتا۔ مسیحیوں کا یہ فرقہ بپتسمہ کے بارے میں خاص نقطہ نظر رکھتا ہے۔ 1644ء سے یہ لفظ ان لوگوں کے لیے استعمال ہونے لگا جن کا عقیدہ تھا کہ بپتسمہ صرف ان لوگوں کا ہونا چاہیے جو مسیحیت پر ایسا اعتقاد رکھتے ہوں، جیسا کہ نئے عہد نامے میں بتایا گیا ہے۔ اس تقریب کے وقت بپتسمہ لینے والے کو پوری طرح پانی میں ڈبونا چاہیے۔ اس قسم کے عقیدہ رکھنے والی جماعتیں اس سے پہلے بھی تھیں۔ 1609ء میں ایک انگریز جان اسمیتھ (John Smyth) اس عقیدے والوں کو ایمسٹرڈیم میں جمع کیا۔ یہ باپٹسٹوں کا پہلا اجتماع تھا۔ 1611ء میں باپٹسٹوں کے ایک فرقہ نے اپنا پہلا چرچ قائم کیا جو بعد میں جنرل باپٹسٹ چرچ (General Baptist Church) کے نام سے جانا گیا۔ یہ چرچ اس آرمینی عقیدے پر انحصار کرتا تھا کہ مسیح کی برکت کچھ خواص تک محدود نہیں ہے بلکہ سب کے لیے ہے۔ 1633ء میں خاص اصطباغی (Particular Baptists) کا احیا ہوا جن کا فلسفہ یہ تھا کہ مسیح کی برکت خصوصی اور انفرادی ہوتی ہے۔ اس تعلق سے مختلف قسم کے کچھ اور چرچ قائم ہوئے۔ ان سب کا اجتماع 1644ء میں ہوا اور عام و خواص کے مشترکہ عقاید پر اسے باپٹسٹ چرچ کا نام دیا گیا۔ 1891ء میں ایک اور اجتماع ہوا جس میں بپتسمہ کو ماننے والے مختلف گروہوں کو متحد کیا گیا۔ انگلستان کے علاوہ اس چرچ کے پیرو امریکا میں بھی کافی ہیں مگر اس عقیدے کے لوگ مختلف فرقوں میں بٹے ہوئے ہیں۔ 1638ء میں روج ولیمز نامی شخص نے بپتسمہ کے ابتدائی نظریہ کو رد کر کے ذاتی عقیدے کی اساس پر ایک نئے چرچ کی بنیاد رکھی تھی اور نیو انگلینڈ میں اس نظریہ نے بہت زور پکڑا تھا لیکن جنوب مشرق میں جنرل باپٹسٹ نظریہ نے قبول عام پایا تھا۔ 1905ء میں عالمی سطح پر باپٹسٹوں کا اتحاد ہوا اور اب اس فرقہ کے 144 چرچ ہیں اور اس عقیدے کے ماننے والوں کی مشترکہ تعداد ساڑھے تین کروڑ سے زیادہ ہے۔

حوالہ جات
---------

1. ↑  Gourley, Bruce. "A Very Brief Introduction to Baptist History, Then and Now." *The Baptist Observer.*
2. ↑  "Baptist." 2010. Encyclopædia Britannica Online.
**مارس نیڈز مومز** (انگریزی: Mars Needs Moms) ایک 2011 امریکی 3D کمپیوٹر متحرک سائنس فکشن فلم ہے۔ اسی عنوان کی برکلے بریسڈ کتاب پر مبنی۔

کہانی
-----

مریخ پر ، بچوں کو روبوٹ کی دیکھ بھال کی جاتی ہے جبکہ مردانہ بچوں کو سپروائزر کی کمان کے تحت کباڑی میں پھینک دیا جاتا ہے۔ وہ زمین پر تحقیق کرتے ہیں اور پتا ہے کہ لڑکا مالو کی پرورش اس کی ماں نے محبت اور نظم و ضبط سے کی ہے۔ مرینی زمین پر آکر ماں کو اغوا کرتے ہیں ، تاکہ روبوٹ کو بچوں کی پرورش کرنے کے بارے میں ہدایت دینے کے اس کا دماغ استعمال کریں۔ تاہم ، میلو جہاز میں جھانک کر مریخ پر آیا۔ وہ گریبل سے ملاقات کرتا ہے ، جو ایک نوجوان ہے جو ایک بچے کی طرح برتاؤ کرتا ہے اور ہپی مارٹن کی اور گریببل کے دوست ونگنٹ کے ساتھ مل کر ، وہ ماں کو بچانے اور اسے زمین پر واپس لانے کی کوشش کرتا ہے۔ لیکن سپروائزر مالو اور اس کے دوستوں کو روکنے کے لیے اپنی پوری کوشش کرے گی۔

حوالہ جات
---------

1. ↑   — اخذ شدہ بتاریخ: 20 اگست 2016

بیرونی روابط
------------

* مارس نیڈز مومز آئی ایم ڈی بی پر (انگریزی میں)
* *مارس نیڈز مومز* بگ کارٹون ڈیٹا بیس پر
* *مارس نیڈز مومز* آل مووی پر  ویکی ڈیٹا پر  (512928) کی خاصیت میں تبدیلی کریں
* **مارس نیڈز مومز** روٹن ٹماٹوز (Rotten Tomatoes) پر
* **مارس نیڈز مومز** میٹاکریٹک (Metacritic) پر
* *مارس نیڈز مومز*  ٹی سی ایم موویز ڈیٹا بیس (TCM Movie Database) پر
صوبہ بلوچستان میں ضلع بولان کا محل وقوع
**ضلع بولان** پاکستان کے صوبہ بلوچستان کا ایک ضلع ہے۔ ضلع بولان کو ضلع کچھی بھی کہا جاتا ہے
۔ ضلع کے مشہور علاقوں میں بھاگ اور مچھ شامل ہیں۔ 2005ء میں اس کی آبادی تقریباً 450000 کے لگ بھگ تھی۔ 

2008ء میں حکومت بلوچستان نے ضلع کا نام تبدیل کر کے **ضلع کچھی** رکھ دیا گیا۔

تحصیلیں اور ذیلی تحصیلیں
------------------------

انتظامی طور پر اس کی تحصیلیں اور ذیلی تحصیلیں درج ذیل ہیں۔

* تحصیل بھاگ
* تحصیل ڈھاڈر
* تحصیل مچھ
* تحصیل سنی
* تحصیل ختن
* تحصیل بالاناڑی

مزید دیکھیے
-----------

* کچھی کینال
* ڈاکٹر عبدالحی بلوچ
* ڈنڈور
* مٹھڑی

حوالہ جات
---------

{{حوالہ جاتواٸس آف بلوچستان۔نیوز اپڈیٹ۔
سی ٹی ڈی اور حساس اداروں کی مشترکہ کارواٸی۔ٹی ٹی پی پاکستان کا اہم ترین رہنما۶ جانبحق۔تفصیلات کے مطابق پولیس،سی ٹی ڈی اور قانون نافذ کرنے والے حساس اداروں کو مطلوب دہشتگرد زبیر احمد فاٸرنگ کے تبادلے کے بعد جانببعق دو ساتھی فاٸرنگ کرتے ھوۓ فرار۔
کوئٹہ میں سی ٹی ڈی کی کارروائی، ایک دہشتگرد ہلاککوئٹہ انسداد دہشت گردی فورس (سی ٹی ڈی) نے اہم کارروائی کرتے ہوئے ایک دہشت گرد کو ہلاک کردیا۔
تفصیلات کے مطابق سی ٹی ڈی کی جانب سے یہ بڑی کارروائی کوئٹہ کے علاقے نوتال میں کی گئی جس کے نتیجے میں ایک دہشت گرد ہلاک جبکہ دو فرار ہونے میں کامیاب ہوگئے۔
سی ٹی ڈی حکام ایس پی بشیر احمد مشوانی کا کہنا ہے کہ ہلاک دہشت گرد کی ظفر خان ساکن راولپنڈی کے نام سے شناخت ہوئی، ہلاک دہشت گرد 2 خود کش حملوں کا سہولت کار تھا۔
کوٸٹہ۔ اسسٹنٹ کمشنر میران بلوچ اور ایس پی بشیر مشوانی کی خصوصی ہدایت پر کوٸٹہ پولیس،سی ٹی ڈی اورلیویز نے کاروائی کی۔
کوٸٹہ۔ ملزم زبیر عرف ظفر قتل ، ڈکیتی اور دیگر سنگین مقدمات میں مطلوب تھا۔ ایس پی بشیر مشوانی کوٸٹہ۔گرفتار ملزم مشرقی بائی پاس پر پولیس گاڑی پر ہونے والے دہشتگردانہ حملے میں بھی ملوث ہے ۔ایس پی بشیر مشوانی۔
دہشت گرد ظفر بارود بچھانے اور خود کش جیکٹ بنانے کا ماہر تھا، دہشت گرد 2017 میں فتح پورجھل مگسی امام بارگاہ میں خود کش حملے کا ماسٹر مائند بھی تھا۔}}

بیرونی روابط
------------

|  |  |
| --- | --- |
|  | ویکی ذخائر پر **ضلع کچھی** سے متعلق سمعی و بصری مواد ملاحظہ کریں۔ |



| * د
* ب
* ت
بلوچستان کے اضلاع |
| --- |
| صوبائی دارالحکومت: کوئٹہ |
| قلات ڈویژن | 
* ضلع آواران
* ضلع قلات
* ضلع خضدار
* حب ضلع
* ضلع لسبیلہ
* ضلع مستونگ
* ضلع سوراب

 |  |
| مکران ڈویژن | 
* ضلع گوادر
* ضلع کیچ
* ضلع پنجگور

 |
| نصیر آباد ڈویژن | 
* ضلع جعفرآباد
* ضلع جھل مگسی
* ضلع کچھی
* ضلع نصیر آباد
* ضلع صحبت پور
* اوستہ محمد ضلع

 |
| کوئٹہ ڈویژن | 
* ضلع چمن
* ضلع قلعہ عبداللہ
* ضلع پشین
* ضلع کاریزات
* ضلع کوئٹہ

 |
| سبی ڈویژن | 
* ضلع ڈیرہ بگٹی
* ضلع ہرنائی
* ضلع کوہلو
* ضلع سبی
* ضلع زیارت

 |
| ژوب ڈویژن | 
* ضلع قلعہ سیف اللہ
* ضلع شیرانی
* ضلع ژوب

 |
| رخشان ڈویژن | 
* ضلع چاغی ا
* ضلع خاران ب
* ضلع نوشکی ا
* ضلع واشک ب
* ضلع چمن ا

 |
| لورالائی ڈویژن | 
* ضلع بارخان ج
* ضلع لورالائی ج
* ضلع موسیٰ خیل ج
* ضلع دوکی، پاکستان ج

 |
| ا - پہلے کوئٹہ ڈویژن کا حصہ تھا۔ ب - پہلے قلات ڈویژن کا حصہ تھا۔ ج - پہلے ژوب ڈویژن کا حصہ تھا۔ |


1. ↑  Bolan renamed Kachhi district
**آکسفورڈ اور کیمبرج یونیورسٹیوں کی** مشترکہ کرکٹ ٹیمیں 1839ء اور 1992ء کے درمیان وقفے وقفے سے تشکیل دی گئیں جو اکثر بین الاقوامی ٹیموں کے خلاف کھیلتی تھیں۔ ٹیم زیادہ تر طلبہ پر مشتمل تھی جو کیمبرج یونیورسٹی کرکٹ کلب یا آکسفورڈ یونیورسٹی کرکٹ کلب کے موجودہ ممبر تھے، حالانکہ 1874ء اور 1893ء کے درمیان 4 میچوں میں ماضی اور حال کے طلبہ شامل تھے۔ بینسن اینڈ ہیجز کپ میں 1975ء اور 1998ء کے درمیان مشترکہ یونیورسٹیز کی طرف سے کھیلا گیا۔ ابتدا میں اسے آکسفورڈ اور کیمبرج یونیورسٹیز یا آکسبرج کہا جاتا تھا۔   اس ٹیم کو 1839ء سے فرسٹ کلاس کرکٹ ٹیم سمجھا جاتا تھا، اس کے کچھ میچوں کو فرسٹ کلاس کا درجہ دیا جاتا تھا۔ ٹیم نے کل 22 فرسٹ کلاس میچز کھیلے جن میں وہ چار بھی شامل تھے جن میں ماضی اور حال کے طلبہ شامل تھے۔

حوالہ جات
---------

1. ↑  Today's cricket, *The Times*, 1975-05-03, p.22.
2. ↑  Woodcock J (1975) An unlikely double by Worcestershire, *The Times*, 1975-05-05, p.7.
3. ↑  First-class matches played by Oxford and Cambridge Universities, CricketArchive. Retrieved 2018-03-16.
4. ↑  First-class matches played by Oxford and Cambridge Universities Past and Present, CricketArchive. Retrieved 2018-03-16.
**بچوں کی وکالت** یا **بچوں کے حقوق کی وکالت** جامع طور ان افراد، پیشہ ور لوگوں اور اس خاص مقصد کے لیے بننے والی تنظیموں پر اطللاق کرتا ہے جو بچوں کے بہتر مفاد میں بولتے ہیں۔ ایک فرد یا تنظیم جو اس وکالت سے جڑی ہے عام طور سے بچوں کے حقوق کے تحفظ کی کوشش کرتی ہے جو ممکن ہے کہ مختصرًا کئی علاقوں میں سماج کے مظلوم بچوں کے لیے آواز اٹھانے کا کام کرتی ہو۔

حقوق
----

 تفصیلی مضمون کے لیے **بچوں کے حقوق کی تحریک** ملاحظہ کریں۔

بچوں کے حقوق کی وکالت کرنے والے کیا کرتے ہیں
--------------------------------------------

بچوں کے حقوق کی وکالت کرنے والے عام طور سے کسی فرد یا زمرے کی نمائندگی کرتے ہیں یا ان کی آواز آگے بڑھاتے ہیں جن کے مفادات اور فکر کا کوئی سننے والا نہیں ہوتا ہے۔ بچوں کی وکالت ایک بہت ہی چھوٹے پیمانے پر (کسی ایک بچے یا کچھ بچوں کے لیے)، بڑے پیمانے پر (کسی زمرے کے بچوں یا کسی برادری کی سطح پر) یا وسیع پیمانے پر (ایک ایسے زمرے کے بچوں کے لیے جو کسی سماجی مسئلے سے دوچار ہیں)۔ ایک بچوں کی وکالت کرنے والا بچوں کو نقصان سے متاثر ہونے سے بچانے کی کوشش کر سکتا ہے اور وہ یہ کوشش کر سکتا ہے کہ ان لوگوں کو انصاف ملے جو پہلے سے کسی طرح سے زخمی ہوئے ہیں۔ یہ لوگ اس بات کی بھی کوشش میں لگے ہوتے ہیں کہ بچوں کو مثبت اثرات تک رسائی ہو یا ایسی خدمات ملیں جو ان بچوں کی زندگیوں کو نفع پہنچائیں جیسے کہ تعلیم، دیکھ ریکھ اور مناسب ماں باپ کی پرورش۔ قلت تغذیہ نقصان کی ایک دوسری شکل ہے - ایسے کئی بچے ہیں جو رات میں کچھ پیے بغیر سو جاتے ہیں اور اس بات کو بچوں کے رفاہی ادارے اور پولیس بھی دیکھنے اور اس کی روک تھام کرنے سے قاصر ہیں۔

بچوں کی وکالت کی ایک دوسری شکل پالیسی کی سطح پر ہے اور اس کا مقصد حکومتوں کی پالیسیوں میں ترمیم یا ما ورائے سرحد پالیسیوں کی تیاری بھی ہو سکتا ہے۔ یہ لوگ لابی کرنے، پالیسیوں پر تحقیق، مقدموں کے دائر کرنے یا پالیسیوں کی تبدیلی کی دوسری کئی اقسام سے جڑے ہو سکتے ہیں۔ کئی لوگ تو موجودہ دور کی انٹرنیٹ پر مبنی تکنیکوں کو بہ روئے کار لاکر فیصلہ سازوں پر اثر انداز ہونے کی کوشش کرتے ہیں۔

حوالہ جات
---------

1. ↑  Wright, A. C. & Jaffe, K. J. (2013). Six Steps to Successful Child Advocacy: Changing the World for Children. SAGE Publications.
2. ↑  DeVita, C.J. & Mosher-Williams, R. (Eds.) (2001). Who speaks for America’s children?. Washington, DC: The Urban Institute.
3. ↑  McNutt, J.G. (2007). Adoption of New Wave Electronic Advocacy Techniques by Nonprofit Child Advocacy Organizations. Cortes, M. & Rafter, K (eds.), Nonprofits and Technology: Emerging Research for Usable Knowledge. Chicago, IL: Lyceum Books
پاکستان کا نچلا قدیم حجری دور ایک نہایت طویل عرصہ پر محیط تھا۔ جو تقریباً چھ لاکھ سال قبل سے شروع ہوکر تقریباً ایک لاکھ سال قبل پر ختم ہوتا ہے۔ اس دور کے بے شمار حجری اوزار ملے ہیں اور ماہرین نے مختلف انداز میں ان کا مطالعہ کیا ہے۔ اگرچہ زمانی تعین اور دورانیت کی طولت پر مختلف آرائ پائی جاتی ہیں۔ لیکن اس دور کے لاکھوں سالو پر محیط ہونے اور اس دور میں انسان کے پاکستان میں بالخصوص وادی سون پوٹھوہار میں بکثرت موجود ہونے پر سب محقیقین متفق ہیں۔ اس دور کے انسان کی زندگی کی تصویر کشی میں کم و بیش اتفاق رائے پایا جاتا ہے۔ لیکن الجھن اس وقت پیدا ہوتی ہے جب قدیم حجری دور کا بالائی ۔۔۔۔۔ یعنی آخری ۔۔۔ مرحلہ آتا ہے۔ اس کے بارے میں ماہرین شک کرتے ہیں کہ پاکستان میں ایسا کوئی دور گذرا بھی ہے۔ اس بارے میں مختلف ماہرین شک کا اظہار کرتے ہیں کہ پاکستان میں ایسا کوئی دور گذرا بھی ہے یا نہیں۔ اس سلسلے میں ویلر بنیادی سوال پیش کرتا ہے۔ اول یہ کہ بالائی قدیم حجری کے کون سے شواہد دستیاب ہیں؟ دوسرے یہ کہ کیا پاکستان ( بلکہ برصغیر ) کا کوئی وسطی حجری دور بھی ہے، جسے قدیم اور جدید حجری دور کے درمیان ایک منفرد زمانہ کہا جاسکے؟ ویلر اس بات میں بھی شک ظاہر کرتا ہے کہ پاکستان کا کوئی جدید حجری دور بھی ہے یا کہ نہیں؟

 گویا یہ ماہرین آثار پاکستان کے قدیم حجری دور میں سے صرف نچلے دور کو اہمیت دیتے ہیں اور بعد کے تمام حجری مراحل کو نظر انداز کرنے کا رجحان کہتے ہیں۔ لیکن پاکستانی ماہرن آثار نے بعد کی تحقیات سے پاکستان کے وسطی حجری دور کے ناقابل تردید شواہد دریافت کیے ہیں ۔

ماخذ

یحیٰی امجد۔ تاریخ پاکستان قدیم دور
**استاد شجاع اللہ** (پیدائش: 1912ء - وفات: 20 اپریل، 1980ء) پاکستان کے مشہور مصور اور جامعہ پنجاب کے فائن آرٹس ڈیپارٹمنٹ اور نیشنل کالج آف آرٹس میں استاد تھے۔ وہ منی ایچر پینٹنگز میں تخصیص رکھتے تھے۔

حالات زندگی
-----------

استاد شجاع اللہ 1912ء کوالور، برطانوی ہندوستان میں پیدا ہوئے جہاں ان کے بزرگ دہلی سے آکر آباد ہوئے تھے۔ استاد شجاع اللہ کے والد بھی ایک اچھے مصور تھے جنہوں نے شجاع اللہ کو *منی ایچر پینٹنگ* بنانے کے ساتھ اس پینٹنگ کے لیے خصوصی کاغذ، جسے وصلی کہا جاتا ہے تیار کرنے کی بھی تربیت دی۔

تقسیم ہند کے بعد استاد شجاع اللہ پاکستان آ گئے اور پہلے راولپنڈی اور پھر لاہور میں سکونت پزیر ہوئے۔ استاد شجاع اللہ تقریباً 20برس تک جامعہ پنجاب کے شعبہ فائن آرٹس اور نیشنل کالج آف آرٹس سے وابستہ رہے۔

استاد شجاع اللہ *منی ایچر پینٹنگ* کے مختلف اسالیب کے جنہیں کانگڑا، راجپوت، دکنی اور مغل کے نام سے یاد کیا جاتا ہے ماہر تھے۔ وہ حاجی محمد شریف کے بعد *منی ایچر پینٹنگ* کے سب سے بڑے مصور تسلیم کیے جاتے ہیں۔

وفات
----

استاد شجاع اللہ 20 اپریل، 1980ء کو لاہور، پاکستان میں وفات پا گئے ۔

حوالہ جات
---------

1. 1 2 3 4  ص 493، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
**آسام تحریک** یا آسام ایجی ٹیشن آسام میں چلنے والی ایک مشہور تحریک تھی جو 1979ء-1985ء تھی۔ یہ تحریک آسام میں غیر قانونی تارکین وطن (بنگالی مسلمان) کے خلاف آسامیوں
(ہندؤوں) نے چلائی تھی۔ اس تحریک کی قیادت کل آسام طلبہ اتحاد (آل آسام اسٹوڈنٹ یونین) اور آل آسام گانا سنگرام پریشد نامی سخت گیر ہندو تنظیمیں کر رہی تھیں۔ جب آسامی ہندؤوں نے دیکھا کا ریاست میں کے کئی اضلاع میں مسلمان آبادی تیزی سے بڑھ رہی ہے اور یوں ریاستی انتخابات میں ان کے کئی نمائندے منتخب ہو جائیں گے تو وہ طیش میں آ گئے۔ پھر ایک سوچے سمجھے منصوبے کے تحت یہ تحریک چلائی گئی کہ پیشتر بنگالی مسلمان غیر قانونی طور پر آسام آئے ہیں لہذا ان کے نام ووٹروں کی فہرست سے ہٹائے جائیں۔

اس سلسلے میں مسلمان اور ہندوؤں رہنماؤں کے درمیان میں بحث و مباحثہ شروع ہو گیا۔ لیکن کچھ شر پسند ہندؤوں نے مقامی ہندو آـادی کو اتنا طیش دلایا کہ نیلی قتل عام کا سانحہ پیش آیا۔

تاریخ
-----

1978ء میں منتخب نمائندے ہیرالال پٹواری کی وفات ہوئی تو منگلڈوئی لوک سبھا حلقے میں خالی ہونے والی اس نشست کے لیے ضمنی انتخاب کی ضرورت پیش آئی۔ انتخاب کے عمل کے دوران میں، مبصرین نے محسوس کیا کہ مندرج ووٹروں کی تعداد ڈرامائی طور پر بڑھ گئی تھی۔ آل آسام اسٹوڈنٹس یونین نے الیکشن کمشن سے مطالبہ کر دیا کہ انتخابات اس وقت تک کے لیے کو ملتوی کر دیا جائے جب تک تمام تارکین وطن افراد کا نام مندرج ووٹروں کی فہرست سے نکال نہیں دیا جاتا۔ اس سے آسام تحریک کا آغاز ہوا۔

تیزی
----

12 نومبر 1979ء کو آل آسام اسٹوڈنٹس یونین اور آل آسام گانا سنگرام پریشد نے مشترکہ طور پر تمام تعلیمی اداروں کو بند کرنے، ریاست میں ہڑتال اور مرکزی حکومت کے دفاتر میں کام بند کرنے کی اپیل کر دی۔ دسمبر 1979 کے پہلے ہفتے میں اجتماعی طور پر پولنگ دفاتر کے ساہنے دھرنے دیے جہاں امیدواروں کو نامزد کیا جا سکتا ہے۔

مزید دیکھیے
-----------

* آسام میں اسلام

حوالہ جات
---------

1. ↑  Sanjib Baruah (1999)۔ India Against Itself: Assam and the Politics of Nationality (بزبان انگریزی)۔ University of Pennsylvania Press۔ صفحہ: 115۔ ISBN 0-8122-3491-X۔ 24 دسمبر 2018 میں اصل سے آرکائیو شدہ۔ اخذ شدہ بتاریخ 20 مئی 2018  الوسيط `|url-status=` تم تجاهله (معاونت)
2. ↑  انسائیکلوپیڈیا احیائے اسلام، حصہ 2، صفحہ 64، شاہکار بک فاؤنڈیشن، لاہو۔ 2008ء

بیرونی روابط
------------

* آسام تحریک تصاویر اور معلومات

| * د
* ب
* ت
تاریخ آسام |
| --- |
| 
* تاریخ آسام کا خط زمانی

 |
| قبل از تاریخ آسام | 
* مملکت پراگجیوتشا
* داناوا خاندان
* ناراکا خاندان

 |  |
| قدیم آسام | 
* کاماروپا

 |
| قرون وسطی آسام | 
* مملکت اہوم
* مملکت ستیاء
* مملکت کاچاری
* مملکت کاماتا
* بڑو بھویان

 |
| نوآبادیاتی آسام | 
* نوآبادیاتی آسام

 |
| دور حاضر آسام | 
* آسام علیحدگی پسند تحریکیں
* آسام تحریک
* 2012 آسام تشدد
* 2014 آسام تشدد

 |
| Categoryزمرہ |
**گریش بپت** (3 ستمبر 1950ء - 29 مارچ 2023ء) ایک ہندوستانی سیاست دان تھے جنہوں نے 17 ویں لوک سبھا میں پارلیمنٹ کے رکن کے طور پر خدمات انجام دیں۔ وہ بھارتیہ جنتا پارٹی کے رکن کے طور پر 2019ء کے بھارتی عام انتخابات میں پونے ، مہاراشٹر سے ہندوستان کی پارلیمنٹ کے ایوان زیریں لوک سبھا کے لیے منتخب ہوئے۔ اس سے پہلے وہ مہاراشٹر کی حکومت میں خوراک، شہری سپلائیز اور صارفین کے تحفظ، خوراک اور ادویات کی انتظامیہ، پارلیمانی امور کے کابینہ وزیر تھے۔   وہ 13ویں مہاراشٹر قانون ساز اسمبلی کے رکن اور ودھان سبھا میں بھارتیہ جنتا پارٹی کے سرکردہ رہنماؤں میں سے ایک تھے۔ وہ 1995ء سے لگاتار پانچ انتخابات میں قصبہ پیٹھ حلقہ سے ودھان سبھا کے لیے منتخب ہوئے تھے

سیاسی کیریئر
------------

بپت نے اپنے عوامی کیریئر کا آغاز ابتدائی طور پر راشٹریہ سویم سیوک سنگھ کے ساتھ کام کیا۔ وہ 1980ء میں پونے سٹی بی جے پی کے سکریٹری مقرر ہوئے۔ وہ پہلی بار 1983ء میں ضمنی انتخاب میں پونے میونسپل کارپوریشن کے لیے منتخب ہوئے اور اس کے بعد تین بار جیتے۔ انہیں 1986-87 میں پونے میونسپل کارپوریشن کی اسٹینڈنگ کمیٹی کا چیئرمین مقرر کیا گیا۔ وہ پہلی بار 1995 ءمیں مہاراشٹر قانون ساز اسمبلی کے رکن کے طور پر منتخب ہوئے تھے۔ 1997ء میں انہیں کرشنا ویلی ڈیولپمنٹ کارپوریشن کا ڈائریکٹر مقرر کیا گیا۔ 2019ء کے ہندوستانی عام انتخابات میں، وہ پونے حلقے سے لوک سبھا کے لیے منتخب ہوئے۔

عہدے
----

#### بی جے پی کے اندر

* سکریٹری، بی جے وائی ایم پونے (1980)
* صدر ، بی جے پی پونے (2006)

#### قانون ساز

* رکن، مہاراشٹر قانون ساز اسمبلی - 1995 سے مسلسل پانچ مرتبہ
* رکن، لوک سبھا (2019-2023)
* چیئرمین ، پونے میونسپل کارپوریشن کی قائمہ کمیٹی (1986-87)

موت
---

بپت کا انتقال شنیوار پیٹھ، پونے میں طویل علالت کے بعد 72 سال کی عمر میں ہوا۔

حوالہ جات
---------

1. 1 2
2. ↑  "Maharashtra Government, Council of Ministers"۔ اخذ شدہ بتاریخ 29 دسمبر 2019
3. ↑  "Maharashtra BJP > Cabinet"۔ 25 اکتوبر 2015 میں اصل سے آرکائیو شدہ۔ اخذ شدہ بتاریخ 17 اکتوبر 2015
4. ↑  "Kasba Peth (Maharashtra) Assembly Constituency Elections"۔ www.elections.in۔ اخذ شدہ بتاریخ 28 ستمبر 2019
5. ↑  Pune: Girish Bapat Passes Away At 72
**کنٹونمنٹ جنرل ہسپتال** راولپنڈی کنٹونمنٹ ، پاکستان کا ایک ہسپتال ہے۔

تاریخ
-----

1901 میں راولپنڈی کنٹونمنٹ میں ہسپتال روڈ پر واقع ایک چھوٹی ڈسپنسری نے کام شروع کیا۔   ڈسپنسری، ابتدائی طور پر برطانوی افواج کی پرانی بیرکوں میں رکھی گئی تھی، ان رہائشیوں کو طبی خدمات فراہم کرنے کے لیے قائم کی گئی تھی، اس طرح ان کی صحت کی دیکھ بھال کے لیے شہر میں سفر کرنے کی ضرورت ختم ہو گئی۔  وقت گزرنے کے ساتھ، ڈسپنسری ایک ہسپتال میں تبدیل ہو گئی جو خاص طور پر زچگی کی خدمات کے لیے پہچانی جاتی ہے۔  1947 کی تقسیم کے بعد، ڈسپنسری کو 20 بستروں کے ہسپتال میں تبدیل کر دیا گیا۔   اس کی توسیع 1989 میں سابق وفاقی وزیر راجا شاہد ظفر کی جانب سے عطیہ کردہ زمین پر ایک نئی عمارت کی تعمیر کے ساتھ جاری رہی۔  اس سے ہسپتال کو ایک ہی شفٹ کے دوران 80 بستروں کی گنجائش چلانے کی اجازت ملی۔  2018 میں، وفاقی حکومت نے ہسپتال کی تزئین و آرائش کے لیے 560 ملین روپے مختص کیے تھے۔  تزئین و آرائش کے منصوبے کی تکمیل کے بعد ہسپتال کی گنجائش 500 بستروں تک ہو جائے گی۔

حوالہ جات
---------

1. 1 2 3  "Cantt hospital out of reach for the poor"۔ The Express Tribune۔ February 3, 2023
2. 1 2 3 4 5 6 7 8  "Colonial-era dispensary's journey to becoming Cantt's main hospital"۔ Dawn۔ 16 جنوری 2023 میں اصل سے آرکائیو شدہ۔ اخذ شدہ بتاریخ 19 مئی 2023
**مولانا حبیب الرحمان گوہاٹی** (ولادت: 1920ء - وفات: 1983ء) صوابی ایک عالم دین تھے ۔ آپ 1920ء کو بیلہ آمازئی، ضلع ہری پور میں پیدا ہوئے تھے۔ لیکن آپ کی زندگی کا اکثر حصہ مسلم آباد ، شیر علی کورونہ ، گوہاٹی ، ضلع صوابی میں گزرا۔ آپ کے والد مولانا مسعود ؒ اور دادا مولانا میر احمد ؒ بھی اپنے زمانے کے معروف اور جید علمائے دین تھے۔ آپ مشہور قارلوق ترک خاندان سے تعلق رکھتے تھے۔ آپ کے آباؤاجداد ریاست پکھلی، موجودہ ہزارہ ڈویژن اور کشمیر کے سلطان رہے تھے۔ یہ ریاست 1470ء سے 1703ء تک قائم رہی تھی۔ سلطنت کے خاتمے کے بعد آپ کے آباؤاجداد پہلے اتلا ، گدون اور بعد میں بیلہ آمازئ ، ہری پور نقل مکانی پر مجبور ہوئے تھے۔ بعد ازاں بعض وجوہات کی بنا پر مولانا حبیب الرحمان اپنے خاندان سمیت مسلم آباد ، شیر علی کورونہ ، گوہاٹی منتقل ہوۓ۔ مولانا حبیب الرحمان نے ابتدائی تعلیم اپنے والد ماجد سے حاصل کی تھی۔ کچھ عرصہ آپ صوابی کے بعض علاقوں میں پڑھتے رہے۔ اس دوران آپ کا خاندان کچھ وجوہات کی بنا پر مسلم آباد ، شیر علی کورونہ ، گوہاٹی ، صوابی منتقل ہوا۔ آپ مشہور صوفی اور مجاہد کشمیر حاجی ترنگزئی باباجی کے مرید تھے۔ آپ کی ساری زندگی دین اسلام کی خدمت میں گزری ہے۔ آپ عربی اور فارسی علوم کے ماہر تھے۔ آپ 1983ء کو اس دار فانی سے کوچ کرگئے۔ علاقے کے معروف عالم دین مولانا محمد شفیق الرحمان حقانی مرحوم آف گوہاٹی ، صوابی آپ کے فرزند ارجمند تھے۔

حوالہ جات
---------

1. 1 2  <1> روزنامہ اوصاف اسلام آباد ، 20 جولائی 2004ء
2. ↑  تاریخ ہزارہ ، راجا ارشاد ، صفحہ 41
3. ↑  اشاعت التوحید والسنہ پاکستان ، تحقیقی مقالہ، عنایت اللہ خان ، صفحہ 71
باؤلی
**باؤلی**: (انگریزی :stepwell )اردو اور ہندی میں سیڑھی والے کنویں کے لیے استعمال ہوتا ہے۔

باؤلی تاریخی تناظر
------------------

عموما باؤلی راجپوت دور میں استعمال ہونا شروع ہوئی شیر شاہ سوری نے بھی کافی باؤلیاں بنوائیں ان میں ہاتھی اور گھوڑے بھی اتر سکتے تھے بعض باؤلیوں میں خفیہ راستے بھی بنائے جاتے تا کہ ہنگامی حالات میں استعمال ہو سکیں بعض اوقات انخلا کے مقصد کے لیے بھی استعمال ہوتیں ان کے قریب زیر زمین کئی کلومیٹر خفیہ راستے بھی ملتے ہیں جہاں بھی راجپوت اور شیر شاہ سوری کے دور کے قلعے ہیں وہاں یہ باؤلیاں ضرور ملتی ہیں۔

باؤلی کی دو قسمیں
-----------------

باؤلی کی دو قسمیں ہیں شمالی باؤلی اور مغربی باؤلی

### شمالی باؤلی

شمال کی باؤلی عموما سادہ جس میں ایک چوڑا زینہ ہوتا ہے جو عمارت کی پوری چوڑائی میں سطح زمین سے پانی کی سطح تک جاتا ہے اس طرح کی باؤلی شیخ سلیم چشتی کے مزار پر فتح پور سیکری میں ہے دہلی میں خواجہ نظام الدین اولیاء کے مقبرے پر ہے ان کا مقصد پانی نکالنا اور وضو اورغسل کرنے میں کارآمد بنانا ہے اس میں زائرین روپے اور سکے ڈالتے ہیں یہ انداز مسلمانوں نے یہاں اپنایا اس سے پہلے کا ذکر نہیں ملتا۔

### مغربی باؤلی

مغربی باؤلی اعلیٰ فنی اور تعمیری کمال کا نمونہ ہوتی ہے اور بڑی کارآمد ہوتی ہے جس کے لیے کافی محنت کی ضرورت ہوتی ہے یہ عموما دو حصوں پر مشتمل ایک عمودی مدور یا مثمن ستون اور دوسرا دالانوں کا ایک سلسلہ جنہیں سیڑھیوں کے ذریعہ ملا دیا جاتا ہے یہ عمارتیں گجرات کے اسلامی عہد میں بنی ہیں

موجودہ دور میں
--------------

دہلی میں متعدد، لکھنؤ میں ایک، آلہ آباد باندہ روٹ پر کالنجراور چترکوٹ دو جگہ، سہسرام، حیدرآباد، بھوپال وغیرہ کی تاریخی عمارتوں میں باؤلیاں موجود ہیں۔

ابھی پاکستان میں کچھ باؤلیاں باقی ہیں مثلاً لوسر باؤلی ( واہ کینٹ )، ہٹیاں ( چھچھ ) ضلع اٹک اور قلعہ روہتاس (جہلم) میں۔ یہ ایک بڑا سا کنواں ہوتا ہے جس میں پانی کی سطح تک سیڑھیوں کے ذریعے پہنج سکتے ہیں۔ اس میں ارد گرد راہداریاں اور کمرے بنے ہوتے ہیں جو شدید گرمی میں بھی بہت ٹھنڈے رہتے ہیں۔ امرا وہاں اپنے دفتر اور آرام کرتے تھے اور یوں تپتی دوپہریں ٹھنڈے پانی کے پہلو میں بیٹھ کر گزار دیتے تھے۔عمومی طور پر تاریخی عمارتوں کے احاطے میں سیڑھیوں والے کنویں "باؤلیاں "( stepwell ) ضروری ہوتی تھیں۔ شروع شروع میں تو یہ تعمیری کاموں میں استعمال ہوتی تھیں بعد میں تفریح اور آرام گاہ کے بطور مستقل موجود رہتی تھیں۔

بیرونی روابط
------------

|  |  |
| --- | --- |
|  | ویکی ذخائر پر **باؤلی** سے متعلق سمعی و بصری مواد ملاحظہ کریں۔ |

* بھارت کی باؤلیاں
* اگرسین کی باولیآرکائیو شدہ (Date missing) بذریعہ agrasenkibaoli.com (Error: unknown archive URL)
* باؤلی فن تعمیر

حوالہ جات
---------

1. ↑  دائرہ معارف اسلامیہ جلد3 صفحہ1016 جامعہ پنجاب لاہور
**چندر شیکھر ترمبک سروتے** (پیدائش: 22 جولائی 1920ء) | (انتقال: 23 دسمبر 2003ء) ایک بھارتی کرکٹ کھلاڑی اور فنگر پرنٹ ماہر تھا۔   وہ ایک آل راؤنڈر تھا جس نے 1946ء اور 1951ء کے درمیان ہندوستان کے لیے نو ٹیسٹ میچ کھیلے بغیر کوئی کامیابی حاصل کی۔ اس کی ٹیسٹ بیٹنگ اوسط صرف 13.00 تھی اور اس کی ٹیسٹ گیند بازی کی اوسط 124.66 تھی۔ اس نے سلو لیگ بریک بولنگ کی۔

### کیریئر

سروتے کا فرسٹ کلاس کرکٹ میں 32 سال کا طویل کیریئر تھا جس کے دوران انہوں نے وسطی صوبوں اور بیرار ، مہاراشٹر ، ہندو ، بمبئی ، ہولکر ، مدھیہ پردیش اور ودربھ کی نمائندگی کی۔ ایک بلے باز کے طور پر سروتے کی سب سے مشہور اننگز مئی 1946ء میں اوول میں سرے کے خلاف دورہ کرنے والی ہندوستانی ٹیم کے لیے کھیلتے ہوئے آئی۔ ان کی ٹیم 205/9 پر گرنے کے بعد بیٹنگ کے لیے آئے، شوٹ بنرجی اور انہوں نے آخری وکٹ کے لیے 249 رنز بنائے جو کہ پہلی نو وکٹوں کے ساتھ مل کر زیادہ رنز بنائے۔ دونوں کھلاڑیوں نے سنچریاں سکور کیں اور 2018ء تک فرسٹ کلاس کرکٹ میں یہ واحد مثال ہے۔  ان کا 249 رنز کا اسٹینڈ نمبر دس اور گیارہ بلے بازوں کے درمیان فرسٹ کلاس کرکٹ میں سب سے زیادہ شراکت ہے۔  سروتے 124 رنز پر ناٹ آؤٹ رہے۔ انہوں نے ہندوستانیوں کے لئے دوسری اننگز کا آغاز کرنے سے پہلے گیند کے ساتھ 5/54 کے اعداد و شمار واپس کئے۔ انہوں نے یہ میچ نو وکٹوں سے جیت لیا۔ سروتے کا فرسٹ کلاس کا سب سے بڑا سکور 1951ء میں ہولکر کے لیے بنگال کے خلاف 246 تھا اور ایک اننگز میں ان کی بہترین باؤلنگ 1946ء میں میسور کے خلاف ہولکر کے لیے 61 رنز کے عوض 9 رنز تھی۔ فرسٹ کلاس کرکٹ میں ان کی مجموعی بیٹنگ اوسط 32.73 تھی اور باؤلنگ کی اوسط 23.54 تھی۔ سروتے 1980ء کی دہائی کے اوائل میں تین سال تک قومی سلیکٹر رہے اور ان سلیکٹرز میں سے ایک تھے جنہوں نے 1983ء میں انگلینڈ میں ورلڈ کپ جیتنے والی ہندوستانی ٹیم کا انتخاب کیا۔ مدھیہ پردیش کرکٹ ایسوسی ایشن کے سیکرٹری ہونے کے علاوہ وہ کئی مواقع پر اس کی سلیکشن کمیٹی کے چیئرمین بھی رہے۔ سروتے نے آرٹس اور قانون میں ڈگریاں حاصل کیں اور وہ پیشے کے لحاظ سے فنگر پرنٹ کے ماہر تھے۔

### وفات

چندر شیکھر سروتے 22 دسمبر 2003ء کو اندور، مدھیہ پردیش، انڈیا میں 83 سال 154 دن زندگی گزار کر انتقال کر گئے۔

### مزید دیکھیے

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست

حوالہ جات
---------

1. ↑  Ayaz Memon (28 December 2011)۔ "Cricketers with a day job"۔ Livemint۔ اخذ شدہ بتاریخ 18 دسمبر 2018
2. ↑  "Did you know?"۔ دی ہندو۔ 4 November 2004۔ اخذ شدہ بتاریخ 18 دسمبر 2018 [*مردہ ربط*]
3. ↑  "Sting in the tail"۔ ESPNcricinfo۔ اخذ شدہ بتاریخ 15 مئی 2017
4. ↑  "First-class Matches / Highest Partnerships by Wicket"۔ ESPNcricinfo۔ اخذ شدہ بتاریخ 18 دسمبر 2018
**صہبا لکھنوی** (پیدائش: 25 دسمبر، 1919ء- وفات: 30 مارچ، 2002ء) پاکستان سے تعلق رکھنے والے اردو کے ممتاز شاعر، نقاد اور ماہنامہ افکار کے مدیر تھے۔

حالات زندگی و خدمات
-------------------

صہبا لکھنوی 25 دسمبر، 1919ء کوریاست بھوپال، برطانوی ہندوستان میں پیدا ہوئے۔ ان کا اصل نام سید شرافت علی تھا۔ ان کا آبائی وطن لکھنؤ تھا اسی وجہ سے لکھنوی کہلائے۔ انہوں نے بھوپال ، لکھنؤ اور بمبئی سے تعلیمی مدارج طے کیے اور 1945ء میں بھوپال سے ماہنامہ افکار کا اجرا کیا۔ تقسیم ہند کے بعد وہ کراچی میں سکونت پزیر ہوئے اور یہاں 1951ء میں افکار کا دوبارہ اجرا کیا۔ جریدے افکار کے ساتھ ان کی یہ وابستگی ان کی وفات تک جاری رہی اور یہ رسالہ مسلسل 57 برس تک بغیر کسی تعطل کے شائع ہوتا رہا۔ صہبا لکھنوی کے شعری مجموعے **ماہ پارے** اور **زیر آسماں** کے نام اشاعت پزیر ہوئے جبکہ ان کی نثری کتب میں **میرے خوابوں کی سرزمین** (سفرنامہ مشرقی پاکستان)، **اقبال اور بھوپال، مجاز ایک آہنگ، ارمغان مجنوں، رئیس امروہوی فن و شخصیت** اور **منٹو ایک کتاب** شامل ہیں۔

تصانیف
------

1. ارمغانِ مجنوں (بہ اشتراک شبنم رومانی)
2. منٹو ایک کتاب
3. غالب ایک صدی
4. برطانیہ میں اُردو
5. زیرِ آسماں (شعری مجموعہ)
6. خاکے
7. اقبال اور بھوپال
8. رئیس امروہوی - فن و شخصیت
9. مجاز ایک آہنگ
10. میرے خوابوں کی سر زمیں (مشرقی پاکستان کا سفرنامہ)
11. ماہ پارے (شعری مجموعہ)

نمونۂ کلام
----------

شعر

|  |  |  |
| --- | --- | --- |
| موج موج طوفان ہے موج موج ساحل ہے |  | کتنے ڈوب جاتے ہیں کتنے بچ نکلتے ہیں |

وفات
----

صہبا لکھنوی 30 مارچ، 2002ء کو کراچی، پاکستان میں وفات پاگئے۔

حوالہ جات
---------

1. 1 2  صہبا لکھنوی، سوانح و تصانیف ڈاٹ کام، پاکستان
2. 1 2 3  پاکستان کرونیکل، عقیل عباس جعفری، ورثہ / فضلی سنز، کراچی، 2010ء، ص 891
3. 1 2  ڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 429
**ایم سی اے**  اختصار **ماسٹر آف کمپیوٹر ایپلیکیشن** کا ہے۔ اسے کبھی کبھی **ماسٹر آف انفارمیشن ٹیکنالوجی** بھی کہا جاتا ہے۔ اس کو بھی مختصرًا **ایم ایس سی آئی ٹی** یا **ایم ایس آئی ٹی** بھی لکھا جاتا ہے۔ یہ اس ایک طرح کی پوسٹ گریجویٹ ماسٹرز ڈگری ہے ہے جسے یونیورسٹیوں کے مینیجمنٹ کالجوں میں یا حالیہ عرصوں میں الگ انفارمیشن ٹیکنالوجی کالجوں کی جانب سے فراہم کی جاتی ہے۔ یہ ڈگری کا مقصد انفارمیشن ٹیکنالوجی کا نظم خصوصًا انفارمیشن سسٹم ڈیولپمنٹ کے معاملے میں۔ بھارت میں زیادہ تر ایم سی اے مستعمل ہے۔

ممکنہ کیرئر عہدہ جات
--------------------

اس نصاب کے فارغین حسب ذیل عہدہ جات پر فائز ہو سکتے ہیں :

* سافٹ ویئر پروگرامر
* سافٹ ویئر انجینئر
* سافٹ ویر ڈیولپر
* سسٹمس انالسٹ
* سافٹ ویئر ایپلیکیشن آرکیٹیکٹ
* سافٹ ویئر کنسلٹنٹ

مزید دیکھیے
-----------

* ماسٹرز
* ایم اے
* ایم ایس سی
* ایم کام
* ایم بی اے
* ایم ای

حوالہ جات
---------

1. ↑  "Master of Computer Application"۔ siliconindia۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 01 جون 2017  الوسيط `|url-status=` تم تجاهله (معاونت)
2. ↑  Why study MCA? What are the Career Opportunities? - Careerindia
**چھت پر ایک کمرہ** (انگریزی: The Room on the Roof) رسکن بونڈ کا تحریر کردہ ایک ناول ہے۔ مصنف کا یہ پہلا ناول تھا۔ اس وقت ان کی عمر محض سترہ سال کی تھی۔ انھیں اس ناول کے لیے 1957ء میں جان لیولن رائس پرائز سے نوازا گیا تھا۔ یہ ناول ایک سترہ سالہ اینگلو انڈین یتیم نوجوان کی زندگی پر منحصر ہے جو دہرہ دون میں رہتا ہے۔ وہ اپنے سرپرست مسٹر ہریسن کے سخت رویے سے تنگ آکر گھر سے فرار ہو جاتا ہے اور ہندوستانی دوستوں کے ساتھ شروع کردیتا ہے۔

خلاصہ
-----

رسٹی ایک ہندوستانی لڑکا ہے۔ وہ یتیم ہے اور نسلا اینگلو انڈین ہے۔ وہ بھارت کی ریاست اتراکھنڈ کے شہر دہرہ دون میں اپنے سرپرست مسٹر ہریسن اور اس کی اہلیہ کے ساتھ رہتا ہے جو رسٹی کو خالص انگلستانی تصور کرتی ہے اور ہندوستانی بچوں سے دور رہنے کی تاکید کرتی ہے۔ ان دونوں کی تاکید بالخصوص ہریسن کا رویہ سختی میں بدل جاتا ہے جس سے رسٹی کے نوجوانی کے ایام کچھ اچھے نہیں گزرتے۔ ایک دن بارش میں وہ اپنے گھر جا رہا ہوتا ہے کہ سومی اور رنبیر اس سے دوستی کی پیشکش کرتے ہیں۔ رسٹی تو اپنی زندگی سے پریشان تھا ہی، مرتا کیا نا کرتا۔
وہ اپنے گھر سے فرار ہو جاتا ہے اور اپنے دوست سومی کے ساتھ رہنے لگتا ہے۔ سومی مسٹر کپور کے بیٹے کیشن کو انگریزی سکھانے کے لیے اس کا ٹیوشن لگوا دیتا ہے اور سی کے یہاں چھت پر اسے ایک کمرہ رہنے کو مل جاتا ہے۔ مسٹر کپور ایک شرابی آدمی ہے اور اس کی ایک بہت خوبصورت بیوی ہے، مینا کپور۔ رسٹی کو مینا سے محبت ہو جاتی ہے اور دونوں دہلی بھاگ جاتے ہیں مگر راستے میں ایک کار حادثہ میں مینا کی موت ہو جاتی ہے۔ کشن اپنے ایک رشتہ دار کے ہاں رہنے چلا جاتا ہے اور مسٹر کپور دوسری شادی کر لیتے ہیں۔ رسٹی ہندوستان چھوڑ کر انگلستان جاتا چاہتا ہے۔ وہ آخری بار کشن سے ملنے جاتا ہے۔ ہریدوار میں اس کو خبر ملتی ہے کہ کشن گھر بھاگ گیا ہے اور ایک چور بن گیا ہے۔ بہرحال دونوں ملتے ہیں اور دہرہ دون کا قصد کرتے ہیں جہاں کشن چاٹ کی دکان کھول لیتا ہے اور رسٹی انگریزی کا پروفیسر بن جاتا ہے۔

کردار
-----

* رسٹی: ایک یتیم لڑکا
* مسٹر جان ہریسن: رسٹی کا ایک نالائق سرپرست
* ہریسن کی اہلیہ
* کشن: رسٹی کا پڑوسی اور مسٹر کپور کا بیٹا
* مینا کپور: کشن کی ماں
* مسٹر کپور: کشن کا باپ
* سومی: سیک سکھ لڑکا اور رسٹی کا دوستت
* رنبیر: ایک قوی الجسم لڑکا اور پہلوان
* سوری: جاسوس اور سومی کا دوست
* پرکلی ہیٹ: سومی کا کتا
* جھاؤر لگانے والا لڑکا

مزید دیکھیے
-----------

* رسکن بونڈ

حوالہ جات
---------

1. 1 2  Ruskin Bond (1957)۔ The Room on the Roof – Google Books۔ اخذ شدہ بتاریخ 3 ستمبر 2013  تحقق من التاريخ في: `|access-date=` (معاونت)
2. 1 2  "Ruskin Bond's first novel"۔ ہندوستان ٹائمز۔ 5 جولائی 2019  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
3. ↑  "THE ROOM ON THE ROOF by Ruskin Bond"۔ دی ہندو۔ 23 اپریل 2013۔ اخذ شدہ بتاریخ 3 ستمبر 2013  تحقق من التاريخ في: `|access-date=, |date=` (معاونت)
کارونڈا میں ایک رام کا مجسمہ خطے میں بھیڑ پالنے کی اہمیت کو تسلیم کرتا ہے۔
**کارونڈا** جنوبی آسٹریلیا کے مرے میلے علاقے کے وسط میں ہے (60 مرے پل کے شمال مشرق میں کلومیٹر)۔ کارونڈا نے اپنا نام "موسم سرما کے کیمپ" کے لیے ابیوریجنل لفظ سے لیا ہے۔ موجودہ حدود میں سابقہ قصبہ **لووالڈی** شامل ہے جو ایڈیلیڈ سے دور ریلوے لائن پر اگلا سٹاپ تھا۔ 2016ء کی مردم شماری میں کارونڈا کے علاقے کی آبادی 512 تھی جس میں سے 351 کارونڈا قصبے میں اور اس کے آس پاس رہ رہے تھے۔ کارونڈا کے علاقے میں 90.6% لوگ آسٹریلیا میں پیدا ہوئے تھے اور 93.3% لوگ گھر میں صرف انگریزی بولتے تھے۔ مذہب کے لیے سب سے عام رد عمل یونائٹنگ چرچ 25.0% اور کوئی مذہب نہیں 22.4% تھے۔

### تاریخ

کارونڈا کی بنیاد 20 ویں صدی کے اوائل میں اگنے والی گندم پر رکھی گئی تھی (11 دسمبر 1913ء کو اس کا اعلان کیا گیا تھا) لیکن صاف شدہ زمین میرینو بھیڑوں کی پرورش کے لیے بھی موزوں ہے۔ کارونڈا ڈیولپمنٹ گروپ نے اس بات پر زور دینے کے لیے مرکزی گلی کے پارک میں میرینو مینڈھے کا زندگی سے بڑا مجسمہ بنایا اور بنایا۔ یہاں تک کہ شہر کے چاروں طرف مینڈھوں کے سروں والی نشستیں بھی ہیں۔ اب ضلع میں متعدد دیگر زرعی اور باغبانی کی صنعتوں کی بھی نمائندگی ہے۔ ہر سال کارونڈا فارم میلہ منعقد ہوتا ہے، ایک دو روزہ ایونٹ جس میں 10,000 سے زیادہ زائرین شہر میں آتے ہیں۔ 1922ء میں کارونڈا کی ضلعی کونسل قائم کی گئی جس نے پہلی بار ٹاؤن شپ اور اس کے آس پاس کے ضلع میں مقامی سطح کی حکومت لائی۔

حوالہ جات
---------
Rugby playerسانچہ:SHORTDESC:Rugby player
**برائن جان میک کینی** (پیدائش: 6 نومبر 1953ء گور، ساؤتھ لینڈ) ایک سابقہ ڈبل آل بلیک کھلاڑی ہے - جس نے رگبی یونین اور کرکٹ دونوں میں نیوزی لینڈ کی نمائندگی کی ہے۔

### رگبی کیریئر

اس نے آل بلیکس کے لیے پہلے، پانچ، آٹھویں اور فل بیک کے طور پر 26 میچز کھیلے، سب سے یادگار وہ کھلاڑی تھے جنھوں نے 1978ء میں ویلز کے خلاف جیتنے والے پنالٹی گول کو کک کیا جب اینڈی ہیڈن نے فل ٹائم کے قریب لائن آؤٹ سے ڈائیو کیا اور بظاہر اسے پنالٹی ملی۔ (بعد میں ریفری نے کہا کہ جرمانہ بالکل الگ واقعے کے لیے تھا اور ویڈیو فوٹیج میں واضح طور پر دکھائی دے رہا تھا) جو تمام سیاہ فاموں کے لیے آبائی ملک کی یونینوں کے خلاف "گرینڈ سلیم" کو محفوظ بنائے گا۔

### کرکٹ کیریئر

ایک کرکٹ کھلاڑی کے طور پر، میک کینی ایک دائیں ہاتھ کے تیز گیند باز اور مفید لوئر آرڈر بلے باز تھے جنھوں نے بلیک کیپس کے لیے 14 ایک روزہ میچز میں شرکت کی، جس میں انگلینڈ میں 1975ء اور 1979ء کے عالمی کپ ٹورنامنٹس بھی شامل تھے۔ نیوزی لینڈ کے لیے ان کا آخری میچ 1981ء میں آسٹریلیا کے خلاف بدنام زمانہ "انڈر آرم میچ" تھا، جب میک کینی وہ بلے باز تھے جنھوں نے میچ کی آخری گیند پر ٹریور چیپل کی انڈر آرم ڈلیوری کا سامنا کیا، ڈلیوری کو روکنے کے بعد غصے میں اپنا بیٹ پھینک دیا۔ میک کیچنی نے 1971–72ء سے 1985–86ء تک ڈومیسٹک مقابلوں میں اوٹاگو کی نمائندگی کی۔ بعد میں انھوں نے قومی سلیکشن پینل میں خدمات انجام دیں۔

### کھیلوں سے آگے

اس نے لیان میکونل کے ساتھ مل کر 1983ء میں میک کینی ڈبل آل بلیک، لکھی۔

مزید دیکھیے
-----------

* کرکٹ
* ایک روزہ بین الاقوامی
* نیوزی لینڈ کے ون ڈے کرکٹرز کی فہرست

حوالہ جات
---------

1. ↑  
	* سانچہ:All Blacks
2. ↑
**ہندو دیومالا** خانہ بدوشوں کا ایک قبیلہ جس کے متعلق بہت کم معلومات ہیں لیکن ہندوستان وارد ہونے والے آریاؤں میں یہ قبیلہ بھی شامل تھا۔ انھوں نے رفتہ رفتہ دکن کی طرف بڑھنا شروع کر دیا، لیکن برہمنی دائرہ اثر
سے باہر رہے۔
ان لوگوں کے پاس چھکڑے تھے، جن میں گھوڑے، خچر اور بیل جوتے جاتے تھے۔ یہ لوگ چھکڑوں کو قربانی اور عبادت گاہ کے طور پر استعمال کرتے تھے۔ دوران عبادت سروں پر سیاہ پگڑی، جسم پر سیاہ لبادہ اور کانوں میں تقریباتی مندرے پہنتے تھے ۔ اتھر وید کے مطابق یہ یوگا کی بعض مشقوں کے عامل تھے، جن میں سال بھر کھڑے رہنا، حالت استغراق میں چلے جانا اور سانس کی مشقیں بھی شامل تھیں۔ نامعلوم وجوہات کی بنائ پر گزرتے وقت کے ساتھ ان کا سماجی رتبہ گرتا چلا گیا۔ بعد کی تحریروں میں انھیں سماج دشمن، شرابی، زہر دینے والے اور دوغلے کہا گیا ہے۔ منو نے ان پر خصوصیت سے کڑی تنقید کی ہے۔ اس کا فیصلہ ہے کہ اعلیٰ طبقات سے رکھنے والا کوئی بھی جس کی رسوم تقدیس INTIATION مقررہ وقت پر ادا نہیں ہوتی ہے، بلا آخر وراتیہ (ذات یا آشرم سے باہر ) قرار دیا جاتا ہے اور سچے آریاؤں کی تحقیر کا نشانہ بنتا ہے۔
 ایلیڈا شمنیزم Shamniism میں لکھا ہے کہ یہ قبیلہ آب حیات کی تلاش میں سرگردان تھا۔ اس خیال کی تصدیق ڈاکٹر بھنڈار کر نے بھی کی ہے۔ اس کا کہنا ہے کہ یہ قبیلہ شیوا وابستہ رسوم سے وابستگی کے باعث غالباً یہی لوگ بعد ازاں شیومت کے نام سے باقائدہ ایک فرقہ کی شکل اختیار کر گئے۔

حوالہ جات
---------

1. ↑  منو دھرم شاشتر Glossary کشاف اصطلاحات ۔� ترجمہ ارشد رازی
**سڈنی سکسرز** ایک آسٹریلوی پیشہ ور فرنچائز مردوں کی کرکٹ ٹیم ہے، جو آسٹریلیا کے ڈومیسٹک ٹوئنٹی 20 کرکٹ مقابلے بگ بیش لیگ میں حصہ لے رہی ہے۔  سڈنی تھنڈر کے ساتھ ساتھ سکسرز نیو ساؤتھ ویلز بلیوز کے جانشین ہیں جنھوں نے اب معدوم کے ایف سی ٹوئنٹی 20 بگ بیش میں کھیلا۔ سکسرز اندرون شہر کے جنوب مشرقی علاقے میں سڈنی کرکٹ گراؤنڈ میں کھیلتے ہیں جبکہ تھنڈر سڈنی شو گراؤنڈ سٹیڈیم سے آگے مغرب میں کھیلتے ہیں۔ افتتاحی کوچ ٹریور بیلیس تھے،  جنہیں 2015ء میں موجودہ کوچ گریگ شپرڈ نے تبدیل کیا تھا۔  سکسرز کے افتتاحی کپتان آسٹریلوی وکٹ کیپر بریڈ ہیڈن تھے۔ سٹیو سمتھ اور موئسس ہنریکس دونوں نے بھی ٹیم کی کپتانی کرتے ہوئے وقت گزارا۔

 شین وارن 2011ء میں سڈنی سکسرز کے خلاف ایس سی جی میں بولنگ کر رہے ہیں۔

### تاریخ

سڈنی سکسرز کو اس وقت بنایا گیا جب ڈومیسٹک ٹوئنٹی 20 مقابلے کے لیے ریاستی نمائندہ ٹیموں سے شہر کی بنیاد پر ٹیموں میں جانے کا فیصلہ کیا گیا۔ یہ خیال کیا جاتا ہے کہ یہ اقدام اس کے ڈھانچے کو ہندوستان اور جنوبی افریقہ کے ساتھ ہم آہنگ کرنے کے لیے تھا جہاں ان کی گھریلو ٹیمیں شہروں کے آس پاس مقیم ہیں۔ یہ جاری چیمپئنز لیگ ٹوئنٹی 20 ٹورنامنٹ کے لیے ایک اہم عنصر تھا، جہاں وہ تین ممالک بانی رکن تھے۔ یہ فیصلہ کیا گیا کہ 8 ٹیموں کے مقابلے کے لیے دو ٹیمیں سڈنی، دو ٹیمیں میلبورن اور ایک دوسرے دار الحکومت سے ہوں گی۔ سکسرز (اور کراس سٹی حریفوں کے لیے تھنڈر) ناموں کا فیصلہ کرکٹ نیو ساوتھ ویلز نے کیا تھا۔ دونوں ٹیموں کے لیے روکس اور ایج کے ناموں پر غور کیا گیا۔

حوالہ جات
---------

1. ↑  "Archived copy"۔ April 10, 2011 میں اصل سے آرکائیو شدہ۔ اخذ شدہ بتاریخ April 22, 2011
2. ↑  "Trevor Bayliss announced as coach of Sydney Sixers"۔ Espncricinfo.com۔ اخذ شدہ بتاریخ 14 اکتوبر 2012
3. ↑  "Sixers lure Shipperd north for BBL|05"۔ cricket.com.au (بزبان انگریزی)۔ اخذ شدہ بتاریخ 17 دسمبر 2019
جنوبی وزیرستان کے پسماندہ ترین علاقے سے تعلق رکھنے والے سیلاب محسود سے ہے جن کا شمار اپنے علاقے، صوبے یا ملک نہیں بلکہ دنیا کے مایہ ناز صحافیوں میں ہوتا ہے۔

ٹرائبل یونین آف جرنلسٹ کے بانی صدر سیلاب محسود اگر ایک طرف ایک انتہائی نڈر، بیباک اور متوازن صحافی تھے تو دوسری جانب وہ ایک بہترین یونین رہنما بھی تھے۔ انھوں نے اسی کی دہائی میں باجوڑ سے وزیرستان تک قبائلی علاقے میں بار بار سفر کر کے یہاں نہ صرف صحافیوں کو پیدا کیا بلکہ ان کو منظم کر کے اپنا حق اور اپنے قوم کا حق حاصل کرنے کا گر سکھایا۔

پہلے پولیٹیکل انتظامیہ اور قبائلی روایات اور بعد میں طالبان اور حکومتی اداروں کی وجہ سے آپ اپنی صحافت میں ہمیشہ پل صراط پر چلتے رہے۔ لیکن ان کے اعصاب کی مضبوطی اور فن کی توازن کا یہ حال تھا کہ تمام تر دباؤ اور ٹینشن کے باوجود نہ خود ٹھوکر کھا کر گرے نہ ہی اپنے دوستوں اور ساتھیوں کو گرنے دیا۔

سیلاب محسود ایک بہترین رپورٹر کے علاوہ ایک اچھے نثر نگار، شاعر اور بہترین شکاری بھی تھے لیکن صحافت کے ساتھ جنون کی حد تک پیار ان پر اتنا غالب تھا کہ ان کی باقی خوبیاں ان کے دوستوں کے علاوہ باقی دنیا سے پوشیدہ ہی رہیں۔ آپ اپنے علاقائی زبان کے الفاظ کو اتنا زور دے کر ادا کرتے تھے کہ لہجہ انتہائی سخت اور متشدد لگتا تھا لیکن اندر سے انتہائی نرم مزاج پیار کرنے والے اور شفیق انسان تھے۔
رینکائن سائیکل کی ترتیب  
  
  
  
 1۔ پمپ ، 2۔ بوائلر ، 3۔ ٹربائن یا پسٹن 4۔ کنڈینسر
**رینکائن سائیکل** ایک مثالی تھرموڈینامک سائیکل ہے جو اس عمل کو بیان کرتا ہے جس کے ذریعے مخصوص حرارت کے انجن، جیسے کہ بھاپ کے ٹربائنز یا باہمی بھاپ کے انجن، مکینیکل کام کو مائع سے حاصل کرتے ہیں جب یہ مائع حرارت کے منبع اور حرارت کے سنک کے درمیان حرکت کرتا ہے۔ رینکائن سائیکل کا نام گلاسگو یونیورسٹی کے پولی میتھ کے اسکاٹش پروفیسر ولیم جان میککورن رینکین کے نام پر رکھا گیا ہے۔

حرارتی توانائی ایک بوائلر کے ذریعے سسٹم کو فراہم کی جاتی ہے جہاں ٹربائن کو گھمانے کے لیے کام کرنے والے سیال (عام طور پر پانی) کو بلند دبائو گیسی حالت (بھاپ) میں تبدیل ہوجاتا ہے۔ ٹربائن کے اوپر سے گزرنے کے بعد سیال کو دوبارہ مائع حالت میں گاڑھا ہونے دیا جاتا ہے اور سائیکل مکمل کرنے کے بعد بوائلر میں واپس آنے دیا جاتا ہے مگر اس سے پہلے فاضل حرارتی توانائی کو نکال دیا جاتا ہے۔ پورے نظام میں رگڑ کے نقصانات کو حساب کو آسان بنانے کے مقصد سے اکثر نظر انداز کیا جاتا ہے کیونکہ اس طرح کے نقصانات عام طور پر حرحرکیاتی نقصانات کے مقابلے میں بہت کم ہوتے ہیں، خاص طور پر بڑے نظاموں میں۔

تفصیل ==

رینکائن چکر یا سائیکل اس عمل کو قریب سے بیان کرتا ہے جس کے ذریعے عام طور پر بجلی کے تھرمل پاور جنریشن پلانٹس میں پائے جانے والے بھاپ کے انجن بجلی پیدا کرنے کے لیے ایندھن یا دیگر حرارتی منبع کی حرارتی توانائی کو قابو کرتے ہیں۔ حرارت کے ممکنہ ذرائع میں معدنی ایندھن جیسے کوئلہ، قدرتی گیس اور تیل کا احتراق، جوہری انشقاق، قابل تجدید ایندھن جیسے حیاتی ایندھن (بائیوگیس یا ایتھنول) اور قدرتی ذرائع جیسے مرتکز شمسی توانائی اور جیوتھرمل توانائی کا حصول شامل ہیں۔ عام حرارتی سنک میں کسی تنصیب کے ارد گرد کی ہوا اور آبی ذخائر جیسے دریا، جھیل اور سمندر شامل ہیں۔

ایک رینکائن انجن کی توانائی کو قابوں کرنے کی صلاحیت حرارتی منبع اور حرارتی نکاس کے درجہ حرارت کے باہمی فرق پر منحصر ہے۔ جنتا زیادہ یہ فرق ہوگا اتنا ہی زیادہ میکانی کام کا حرارتی توانائی سے حصول ممکن ہے (کارنو تھیورم کے مطابق)۔
**جینیٹ این برٹن** (پیدائش: 4 جولائی 1959ء) | (وفات: 11 ستمبر 2017ء) انگلستان کی ایک خاتون کرکٹ کھلاڑی تھی جو دائیں ہاتھ کی بلے باز اور دائیں ہاتھ سے آف بریک بولر کے طور پر کھیلتی تھی۔ وہ 1979ء سے 1998ء کے درمیان انگلینڈ کے لیے 27 ٹیسٹ اور 63 ون ڈے میچز میں نظر آئیں۔ اس نے سسیکس اور سرے کے لیے ڈومیسٹک کرکٹ کھیلی۔

### کیریئر

انگلینڈ کی سب سے کامیاب بلے بازوں میں سے ایک، اس کے کل 1,935 رنز ایک ٹیسٹ ریکارڈ ہے، جیسا کہ اس کی پانچ ٹیسٹ سنچریاں ہیں۔ وہ انگلینڈ کے لیے ون ڈے میں 1000 رنز بنانے والی پہلی خاتون بھی تھیں۔ خواتین کے کرکٹ ورلڈ کپ کی تاریخ میں سب سے زیادہ 19 کیچ لینے کا ریکارڈ برٹن کے پاس ہے۔ بچپن میں، برٹن چیسنگٹن، سرے میں رہتا تھا۔ اس نے ایتھلیٹکس میں انگلش اسکولوں کی نمائندگی کی اور بعد میں انڈور ہاکی اور انڈور کرکٹ کے ساتھ ساتھ کرکٹ میں ایک نایاب ٹرپل انٹرنیشنل بن گئی۔ وہ کرکٹ کے میدان میں اتھلیٹکزم کے اپنے کارناموں کے لیے مشہور تھیں۔ اس کی انگلینڈ ٹیم کے ساتھی اینیڈ بیک ویل نے کہا ہے کہ "ان کی اسکرٹ سے پتلون میں کھیلنے کی ایک وجہ JB کا ڈائیونگ اسٹاپ تھا!" 1ء998 میں کھیل سے ریٹائر ہونے کے بعد وہ ٹیچر بن گئیں، لیکن انھوں نے سرے کاؤنٹی کرکٹ کلب میں کوچنگ بھی کی۔

### انتقال

ان کا انتقال 11 ستمبر 2017ء کو سسیکس، انگلینڈ میں 58 سال کی عمر میں کینسر کی وجہ سے ہوا۔ جولائی 2019ء میں سرے کاؤنٹی کرکٹ کلب نے ان کے اعزاز میں اراکین کے پویلین میں ایک کمرے کا نام دیا۔ نومبر 2021ء میں، انھیں آئی سی سی کرکٹ ہال آف فیم میں شامل کیا گیا۔

حوالہ جات
---------